Diari Oficial de la Generalitat Valenciana


Sumari del DOGV 3988, del 27-04-2001 (2001/3919)

DECRET 89/2001, de 24 d'abril, del Govern Valencià, pel qual es desenvolupa la disposició transitòria quarta de la Llei 6/1999, de 19 d'abril, de la Generalitat Valenciana, de Policies locals i de Coordinació de les Policies Locals de la Comunitat Valenciana, sobre consolidació d'ocupació temporal del personal inclòs en l'àmbit d'aplicació d'aquesta llei.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2001/04/24/89/dof/vci/html**

### Dades del document

Número de DOGV
:   3988

Data del DOGV
:   27-04-2001

Secció del DOGV
:   I. DISPOSICIONS GENERALS

Número del document
:   2001/3919


Data del document
:   24-04-2001

Organisme emissor
:   Conselleria de Justícia i Administracions Públiques

Tipus de document
:   Decret

Anàlisi jurídica

 Descriptors 

:   * funció pública
    * administració local
    * policia
    * legislació
    * treball temporal

DECRET 89/2001, de 24 d'abril, del Govern Valencià, pel qual es desenvolupa la disposició transitòria quarta de la Llei 6/1999, de 19 d'abril, de la Generalitat Valenciana, de Policies locals i de Coordinació de les Policies Locals de la Comunitat Valenciana, sobre consolidació d'ocupació temporal del personal inclòs en l'àmbit d'aplicació d'aquesta llei. [2001/X3919]
  
La disposició transitòria quarta de la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana, estableix que, en el termini previst en aquesta, els ajuntaments podran fer ús d'un procés de consolidació d'ocupació temporal, d'acord amb els principis d'igualtat, mèrit, capacitat i publicitat, per a la provisió de places de policia local en totes les seues escales i categories, amb caràcter excepcional i per una única vegada, per als qui tinguen nomenament de policia interí amb anterioritat a l'entrada en vigor de la llei, -fet que va succeir el 17 de maig de 1999-, excusant-los del requisit d'edat, d'acord amb el que disposa l'article 39 de la Llei 50/1998, de 30 de desembre, de Mesures Fiscals, Administratives i d'Ordre Social.
  
Allò que permeten els processos de consolidació d'ocupació temporal és que en la fase de concurs del concurs-oposició puguen valorar-se, entre altres mèrits, l'experiència en els llocs de treball objecte de la convocatòria. Amb aquesta disposició es pretén compatibilitzar, doncs, la consolidació de l'ocupació temporal i la valoració de l'experiència professional en la respectiva Administració Pública, tenint en compte el caràcter independent i autònom de cada ajuntament, amb la doctrina del Tribunal Constitucional. És per això que es valora l'experiència dels qui no siguen interins en l'ajuntament convocant, per a no impedir de forma infundada el seu accés, ni que la resta dels mèrits que es valoren en la convocatòria puguen ser tinguts en compte només als interins de l'ajuntament convocant.
  
Per això, segons les competències establides en la disposició final primera de la Llei 6/1999, de 19 d'abril, de la Generalitat Valenciana, per la qual es faculta al Govern Valencià per a dictar les disposicions reglamentàries necessàries per al desenvolupament i aplicació de la llei, amb l'informe previ de la Comissió de Coordinació de Policies Locals de la Comunitat Valenciana, a proposta del conseller de Justícia i Administracions Publiques, conforme amb el Consell Jurídic Consultiu i prèvia deliberació del Govern Valencià, en la reunió del dia 24 d'abril de 2001,
  
DECRETE
  
Article 1. Convocatòria
  
En el termini previst en la disposició transitòria quarta de la Llei 6/1999, de 19 d'abril, de la Generalitat Valenciana, els ajuntaments de la Comunitat Valenciana podran convocar, per una única vegada i amb caràcter extraordinari, la provisió de les places que tinguen cobertes pel personal interí inclòs en l'àmbit d'aplicació de la llei, mitjançant el procediment de concurs-oposició lliure, d'acord amb les prescripcions d'aquest decret.
  
El nombre de places convocades serà, com a màxim, igual al nombre de llocs coberts per personal interí en el Cos de Policia Local de l'ajuntament convocant el dia 17 de maig de 1999. En aquest supòsit no existirà cap reserva per als torns de mobilitat i promoció interna, llevat que les places convocades no siguen cobertes mitjançant el procediment regulat en aquest decret, les quals passarien a oferir-se en els susdits torns.
  
Les convocatòries que s'efectuen per a la consolidació de l'ocupació temporal hauran de fer constar expressament aquest extrem en les bases.
  
Article 2. Procediment de selecció
  
La fase d'oposició i la de concurs es regiran pel que disposen els articles 4 i 5 del Decret 33/1999, de 9 de març, del Govern Valencià, pel qual s'aprovà el Reglament de Selecció, Provisió de Llocs de Treball i Carrera Administrativa del Personal Comprés en l'Àmbit d'Aplicació de la Llei de Funció Pública Valenciana, a més de les disposicions contingudes en el Decret 88/2001, de 24 d'abril, del Govern Valencià, pel qual s'estableixen les bases i criteris generals uniformes per a la selecció, promoció i mobilitat de totes les escales i auxiliars de policia locals de la Comunitat Valenciana, i les ordres de desplegament, per a l'accés per torn lliure a l'escala i categoria referida.
  
A la puntuació obtinguda en la fase d'oposició se sumarà el resultat de la fase de concurs, d'acord amb el barem de mèrits recollit en l'annex d'aquest decret. En qualsevol cas, la màxima puntuació obtinguda en la fase de concurs no podrà ser superior al quaranta per cent del màxim que puga obtenir-se en el concurs-oposició.
  
Les persones aspirants que superen les fases d'oposició o concurs-oposició, si és procedent, prèvia la presentació de la documentació exigida en les bases de la convocatòria, hauran de superar en l'Institut Valencià de Seguretat Pública un curs de caràcter selectiu, de contingut teoricopràctic, amb el mateix contingut i característiques que l'establert en el Decret 88/2001, de 24 d'abril, del Govern Valencià, pel qual s'estableixen les bases i criteris generals uniformes per a la selecció, promoció i mobilitat de totes les escales i auxiliars de policia locals de la Comunitat Valenciana, i les Ordres dedesplegament, per a accés a l'escala i categoria referida.
  
Article 3. Requisits de les persones aspirants
  
1. Les persones aspirants hauran de reunir la totalitat dels requisits establerts en el Decret 88/2001, de 24 d'abril, del Govern Valencià, pel qual s'estableixen les bases i criteris generals uniformes per a la selecció, promoció i mobilitat de totes les escales i auxiliars de Policia Local de la Comunitat Valenciana, per a l'accés a l'escala i categoria referida.
  
2. Els aspirants que tinguen nomenament interí en els cossos de Policia Local de la Comunitat Valenciana o com Auxiliar de Policia Local amb anterioritat al dia 17 de maig de 1999, no els serà d'aplicació el requisit d'edat establert amb caràcter general per a cada cas.
  
3. De manera excepcional i als únics efectes del que disposa aquest decret, les bases de les convocatòries que s'aproven, establiran l'equivalència de la superació de les proves d'accés a la universitat per als majors de 25 anys amb el batxiller superior.
  
DISPOSICIONS FINALS
  
Primera
  
Es faculta el conseller de Justícia i Administracions Públiques per a dictar les disposicions necessàries per a l'aplicació i desenvolupament d'aquest decret.
  
Segona
  
El present decret entrarà en vigor el mateix dia de la publicació en el Diari Oficial de la Generalitat Valenciana.
  
València, 24 d'abril de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Justícia i Administracions Públiques,
  
CARLOS GONZÁLEZ CEPEDA
  
ANNEX
  
1. S'atorgaran 5 punts als aspirants que hagen obtingut el nomenament interí en els Cossos de Policia Local de la Comunitat Valenciana amb anterioritat a l'entrada en vigor de la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana, mitjançant la superació de proves selectives consistents, almenys, en el coneixement del temari exigit en aquell moment per a l'accés a l'escala i categoria d'on procedeixen. L'equivalència dels temaris s'establirà en cada supòsit pel tribunal de selecció.
  
2. S'atorgaran 3 punts als aspirants que acrediten posseir una titulació superior a l'exigida per a la participació en les proves selectives referides.
  
3. Els serveis efectius prestats en el mateix cos i escala de la Policia Local pels funcionaris interins nomenats amb anterioritat a l'entrada en vigor de la Llei 6/1999, de 19 d'abril, de la Generalitat Valenciana, de Policies locals i de Coordinació de les Policies Locals de la Comunitat Valenciana, seran valorats en la totalitat de la manera següent, fins a un màxim de 15 punts:
  
6 anys complets o més 15 punts
  
5 anys complets 14 punts
  
4 anys complets 12 punts
  
3 anys complets 10 punts
  
2 anys complets 8 punts
  
1 any complet 6 punts
  
Per cada mes afegit complet 0,10 punts
  
4. La realització de cursos de formació en l'Institut Valencià de Seguretat Pública serà valorat fins a un màxim de 7 punts, d'acord amb el barem següent:
  
 Diploma Certificat Certif. aprof.
  
Nombre d'hores d'assistència d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10


Còpia Permalink ELI